# Vær opmærksom på at dette er en standardformular, som derfor vil kunne dukke op i en plagiat scanner. Det er således på eget ansvar at benytte nedenstående kontrakt.

# Bilag 1 - Samarbejdskontrakt

Denne samarbejdskontrakt gælder for projektet xxx med gruppemedlemmerne navn 1, navn 2, navn 3 og navn 4.

§ 1 Hvert gruppemedlem har tre advarsler, før gruppen vil skride til handling og kontakte en underviser med en anmodning om, at dette skal have konsekvenser.

## Fagligt relaterede regler:

§ 2 Medlemmer af gruppen prioriterer projektarbejdet meget højt og går ind i projektet med stort engagement og høje ambitioner. Hvis ikke, kan der gives en advarsel fra det demokratiske flertal i gruppen.

§ 2.1 Hvis man ikke har lavet en aftalt opgave, skal man kunne dokumentere at man har gjort et ihærdigt forsøg.

§ 2.2 Sjusk, uambitiøst arbejde og dvask indstilling vil ikke blive tolereret, og giver en advarsel samt et krav om at få tingene i orden og oppe sig hurtigst muligt.

## Regler for fravær:

§ 3 Hvis man ikke overholder gruppens mødepligt giver det en advarsel.

§ 3.1 Forsinkelse skal varsles minimum en halv time før mødetid.

§ 3.2 Ved sygdom er det den pågældendes eget ansvar at ringe til gruppen og finde en løsning og derudover at forblive aktiv, hvis muligt. Sygdom skal meddeles i så god tid som muligt – minimum en time inden gruppens aftalte mødetider.

## Sociale regler:

§ 4 Vi lytter til hinanden og tager hinandens meninger til overvejelse.

§ 4.1 Vi respekterer hinanden i gruppen og er tolerante samt har forståelse for hinandens forskelligheder.

§ 4.2 Stædighed i forhold til at modsætte sig det demokratiske flertal tolereres ikke.

§ 4.3 Konflikter bliver løst ved demokratisk flertal og majoriteten vinder.

# Dato og Underskrift

Jeg erklærer hermed, at have gennemlæst og accepteret det overstående regelsæt.